**OPIS PREDMETU ZÁKAZKY**

**IDENTIFIKAČNÉ ÚDAJE**

Názov: **Vypracovanie projektovej dokumentácie, zabezpečenie inžinierskej činnosti k  stavbe s****názvom: 29 991,67** *„Rekonštrukcia* ***mosta na ceste III/2555* *č.  M2734 (2555-001) Dudince****“*

Kraj: Banskobystrický

Okres: Krupina

Objednávateľ: Banskobystrický samosprávny kraj, Námestie SNP č. 23, 974 00 Banská Bystrica

**URČENIE STAVEBNÝCH PRÁC**

**Predmet zákazky**

Predmetom zákazky je poskytnutie služieb – vypracovanie projektovej dokumentácie na stavebné povolenie s náležitosťami dokumentácie na realizáciu stavby, výkon inžinierskej činnosti, výkon odborného autorského dohľadu pre stavbu „Rekonštrukcia mosta na ceste III/2555 č. M2734 (2555-001) Dudince“, ktorej účelom bude zlepšenie stavebnotechnického stavu, zvýšenie únosnosti MO so  zvýšením bezpečnosti na ceste a plynulosti cestnej premávky a tiež zlepšenie podmienok pre cestnú hromadnú dopravu a chodcov.

Jedná sa o mostný objekt ev.č. M2734 (2555-001) Dudince, na ceste III/2555,  ckm   0,143, ktorý premosťuje potok Štiavnica v intraviláne mesta Dudince.

**Umiestnenie stavby**

Mostný objekt ev.č. M2734 (2555-001) Dudince, na ceste III/2555,  ckm   0,143, ktorý premosťuje potok Štiavnica v intraviláne mesta Dudince.

**Predpokladaná hodnota zákazky**

29.991,67€ bez DPH

**Lehota uskutočnenia.**

Do 150 dní odo dňa účinnosti zmluvy o dielo.

**Rozsah zákazky**

1. vypracovanie **návrhu technického riešenia** Rekonštrukcie (ďalej len „**Návrh**“)
2. vypracovanie **projektovej dokumentácie** pre Rekonštrukciu, a to:
* projektová dokumentácia pre stavebné povolenie
* projektová dokumentácia pre realizáciu stavby
* vypracovanie projektu zmeny dopravného značenia počas Rekonštrukcie

(ďalej spolu len „**Projektová dokumentácia**“)

1. vykonanie **inžinierskej činnosti**

**POŽIADAVKY**

**Všeobecné požiadavky**

Zhotoviteľ je povinný zhotoviť dokumentáciu podľa STN, STN EN a dotknutých zákonov platných v čase zhotovenia predmetu tejto zmluvy a platných technicko-kvalitatívnych podmienok Ministerstva dopravy, výstavby a regionálneho rozvoja SR.

Dokumentácia bude vypracovaná v zmysle Technických podmienok MD PaT SR 019 (03/2006) Dokumentácia stavieb ciest ([www.ssc.sk](http://www.ssc.sk)) a tiež v zmysle Smernice na vyhotovovanie geometrických plánov a vytyčovanie hraníc pozemkov ÚGKK SR č. S 74.20.73.43.00/1997.

Zhotoviteľ sa zaväzuje, že dokumentácia bude vypracovaná a potvrdená autorizovaným stavebným inžinierom v zmysle zákona č. 138/1992 Zb. o autorizovaných architektoch a stavebných inžinieroch, autorizovaným geodetom podľa zákona č. 512/2007 Z.z. o Komore geodetov a kartografov, dokumentácia pre vyňatie z PPF bude vypracovaná a potvrdená odborne spôsobilou osobou v  príslušnom odbore v zmysle platných predpisov, inžiniersko-geologický prieskum odborne spôsobilou osobou na vykonávanie geologických prác podľa §9 zákona č. 569/2007 Z.z. (geologický zákon), prípadne inou oprávnenou osobou v zmysle členenia dokumentácie.

Vypracovanie PD navrhne optimálnym technickým a ekonomickým riešením, s minimalizovaním prípadných trvalých a dočasných záberov a minimalizovaním prekládok inžinierskych sietí. Stavbu navrhnúť tak, aby sa nároky na záber pozemkov optimalizovali pre správcu cesty a správcov vyvolaných investícií a tiež aj pre vlastníkov a užívateľov zostávajúcich častí dotknutých pozemkov. Riešenie stavby musí byť navrhnuté tak, aby sa počas realizácie stavby a po jej ukončení všetky dotknuté pozemky sprístupnili. Rozsah vyvolaných investícií navrhovať v súlade s § 18, ods.13. zák.č.135/1961 Zb. a  odsúhlasiť s objednávateľom. Zhotoviteľ PD zabezpečí overenie a inžinierskych sietí potvrdených správcom alebo vlastníkom sietí v obvode stavby a zakreslí ich vytýčenú polohu do projektovej dokumentácie. Navrhnúť etapy preložiek a postup výstavby tak, aby sa minimalizovalo obmedzenie premávky na existujúcich cestách. Zohľadniť v návrhu harmonogramu organizácie výstavby (POV). Zhotoviteľ si zabezpečí geodetické meračské práce a prieskumy potrebné k návrhu technického riešenia, stavebného konania a realizácii stavby.

Zhotoviteľ vypracuje dokumentáciu a inžiniersku činnost podľa podkladov a požiadaviek objednávateľa.

**Návrh a Projektová dokumentácia**

Návrh vypracovať v súlade:

* 1. so stavebnotechnickým stavom Mosta stanoveným BBRC ako správcom Cesty a Mosta (stavebnotechnický stupeň IV),
	2. s Účelom rekonštrukcie,
	3. s Mostným listom

Projektovú dokumentáciu vypracovať v súlade:

1. s Návrhom odsúhlaseným Objednávateľom,
2. s Účelom rekonštrukcie,
3. so statickým posudkom, ktorý Zhotoviteľ zabezpečí na vlastné náklady,
4. s pripomienkami Mesta Dudince a Kúpeľov Dudince, a.s., so sídlom Kúpeľná 106/3, Dudince, IČO: 31 642 713, ak nebudú v rozpore s projektovým zámerom a príslušnými právnymi predpismi a STN. Pripomienky Mesta Dudince a Kúpeľov Dudince si je Zhotoviteľ povinný od  Mesta Dudince a Kúpeľov Dudince vyžiadať, ako podklad k vypracovaniu Návrhu a Projektovej dokumentácie, Zhotoviteľ je povinný si pripomienky vyžiadať tak, aby boli dodržané lehoty vypracovania Návrhu a Projektovej dokumentácie stanovené v čl. IV. Zmluvy. V prípade ak z pripomienok Mesta Dudince a Kúpeľov Dudince vyplynú akékoľvek náklady navyše (napríklad zmena Projektovej dokumentácie), tieto je povinný Zhotoviteľ v rozpočte samostatne vyčísliť,
5. s príslušnými technickými normami STN a STN,
6. s technicko-kvalitatívnymi podmienkami správy a rekonštrukcie ciest a mostov Ministerstva dopravy a výstavby SR.

Výkon inžinierskych činností

1. vykonať všetky potrebné prípravné úkony a obstarať a zabezpečiť vyjadrenia, stanoviská, súhlasy a rozhodnutia dotknutých orgánov a organizácií, ktoré sú potrebné pre získanie právoplatného stavebného povolenia, vrátane zabezpečenia odsúhlasenia Projektovej dokumentácie dotknutými vlastníkmi, správcami inžinierskych sietí, a príslušnými orgánmi štátnej správy a samosprávy,
2. podať žiadosti o vydanie stavebného povolenia,
3. zastupovať Objednávateľa v konaniach pred príslušným stavebným úradom, ako  aj  pri  komunikácií s dotknutými orgánmi a účastníkmi stavebného konania,
4. bezodkladne informovať Objednávateľa o všetkých skutočnostiach súvisiacich s výkonom inžinierskej činnosti, najmä o stave a priebehu konaní, čase a stave jednotlivých zrealizovaných a prekladaných úkonov, o problémoch pri získavaní stanovísk a vyjadrení dotknutých orgánov,
5. na požiadanie Objednávateľa, najneskôr však pri doručení právoplatného rozhodnutia (stavebného povolenia), odovzdať Objednávateľovi všetky vyjadrenia dotknutých orgánov, ktoré Zhotoviteľ získal v súvislosti s vykonávaním inžinierskej činnosti,
6. v prípade, ak počas platnosti tejto Zmluvy dôjde k zmenám či úpravám Projektovej dokumentácie, vykonať všetky potrebné úkony ako aj obstarať a zabezpečiť vyjadrenia, stanoviská, súhlasy a rozhodnutia dotknutých orgánov a organizácií, ktoré sú potrebné pre  získanie právoplatného stavebného povolenia pre zmenenú / upravenú Projektovú dokumentáciu, resp. zabezpečiť zmenu už vydaného právoplatného stavebného povolenia,
7. zabezpečiť odsúhlasenie zmeny dopravného značenia a s tým súvisiacich činností počas Rekonštrukcie príslušným Dopravným inšpektorátom Policajného zboru SR, aj s ohľadom na  zachovanie dopravy na Moste počas Rekonštrukcie.

V rámci inžinierskej činnosti zhotoviteľ odsúhlasí dokumentáciu so všetkými dotknutými vlastníkmi resp. správcami inžinierskych sietí, s orgánmi štátnej správy a samosprávy, s SVP š.p., a SPF a  s  fyzickými osobami dotknutých pozemkov tak, aby bolo možné požiadať o vydanie územných rozhodnutí (v prípade potreby) a stavebných povolení. Zhotoviteľ zabezpečí vydanie uvedených povolení potrebných k realizácii diela v zmysle stavebného zákona. Dopravné značenie celej stavby bude odsúhlasené príslušným Dopravným inšpektorátom Policajného zboru SR.

Zhotoviteľ zabezpečí vydanie nových povelení (UR, SP) a ohlásení stavebných úprav na príslušnom OU odbor CDaPK. V cene IČ sú započítané aj všetky preukázateľné priame náklady (správne poplatky, ...).

Objednávateľ a stavebník poskytnú zhotoviteľovi nevyhnutné spolupôsobenie, spočívajúce najmä v  odovzdaní doplňujúcich údajov, spresnení, podkladov, vyjadrení a stanovísk, ktoré sa nachádzajú u  objednávateľa a ktorých potreba vznikne v priebehu plnenie tejto zmluvy.

**Lehota dodania dokumentácie a inžinierskej činnosti**

Zhotoviteľ sa zaväzuje

* Predložiť návrh technického riešenia do 15 dní od podpisu ZoD
* vypracovať dokumentáciu: DSP s DRS do 3-och mesiacov od podpisu ZoD
* Inžinierska činnosť:

k vydaniu UR s vydaním UR do 2-och mesiacov od podpisu ZoD (v prípade potreby) k vydaniu SP s  vydaním nových SP do 5-tich mesiacov od podpisu ZoD ohlásenia stavebných prác do 5-tich mesiacov od podpisu ZoD

**Spôsob a lehoty prejednávania**

Spracovateľ prejedná návrh technického riešenia s objednávateľom a správcom Banskobystrickou regionálnou správou ciest, a.s. Banská Bystrica pred vypracovaním dokumentácie a predloží v priebehu spracovania schválený koncept dokumentácie na pripomienkovanie. Objednávateľ požaduje neuskutočňovať zábery mimo cestného pozemku a odsúhlasiť majetkové hranice a hranice dočasných záberov s objednávateľom a stavebníkom, ktoré sú podkladom pre spracovanie geometrických plánov.

V priebehu vykonávania diela podľa požiadaviek objednávateľa alebo zhotoviteľa minimálne však raz za mesiac sa uskutoční pracovné rokovanie medzi zhotoviteľom, objednávateľom a stavebníkom. Z pracovného rokovania zhotoviteľ vyhotoví zápis , ktorého rovnopis obdrží každá zmluvná strana. Zhotoviteľ dokumentácie bude počas pracovných rokovaní dokumentácie informovať objednávateľa a stavebníka o stave rozpracovanosti diela.

Po odsúhlasení technického riešenia objednávateľom spracovateľ dokumentácie prejedná dokumentáciu so všetkými dotknutými správcami resp. vlastníkmi inžinierskych sietí a s ďalšími dotknutými účastníkmi stavebného konania. O požadovaných zmenách riešenia vyplývajúcich z  vyjadrení oboznámi ihneď objednávateľa, stavebníka a následne po schválení objednávateľom zapracuje podmienky do projektovej dokumentácie. Objednávateľ požaduje účasť projektanta na  stavebných konaniach, prípadne iných rokovaniach, súvisiacich s predmetnou stavbou.

**Zodpovednosť zhotoviteľa**

V zmysle všeobecných požiadaviek.

Zhotoviteľ zodpovedá za to, že predmet tejto zmluvy je vykonaný, zhotovený a odovzdaný objednávateľovi podľa ustanovení zmluvy o dielo riadne, včas, bez chýb a porúch.

**Odovzdanie a prevzatie diela**

Predmet plnenia podľa tejto zmluvy je splnený riadnym vypracovaním a odovzdaním dokumentácie, zmluvnej činnosti zhotoviteľom na základe zápisu resp. zápisov o odovzdaní a prevzatí, podpísanom osobami oprávnenými rokovať vo veciach technických v stanovených termínoch.

Zhotoviteľ predloží dokumentáciu a zmluvnú činnosť na záverečnú kontrolu objednávateľovi BBSK a  stavebníkovi BBRSC, a.s. najneskôr 15 dní pred stanovenými termínmi. Po kontrole dokumentácie pripraví zhotoviteľ zápis o odovzdaní a prevzatí, ktorý sa bude aktualizovať v sídle objednávateľa v  stanovených termínoch.

Povinným obsahom zápisu resp. zápisov o odovzdaní a prevzatí dokumentácie a zmluvne činnosti sú:

* údaje o zhotoviteľovi a objednávateľovi
* názov zákazky, číslo zmluvy
* popis dokumentácie a zmluvnej činnosti
* počet vyhotovení dokumentácie
* cena za dielo
* prehlásenie Objednávateľa, či dielo preberá alebo nepreberá
* zoznam chýb a nedorobkov

Pokiaľ bude dokumentácia pri odovzdávaní vykazovať drobné chyby alebo nedorobky, ktoré nebránia jej riadnemu užívaniu, objednávateľ môže rozhodnúť, či dokumentáciu prevezme aj s takýmito chybami a nedorobkami. V takom prípade objednávateľ v odovzdávacom protokole určí lehotu na  ich  odstránenie. O tom, či má dokumentácia chyby a nedorobky a aký majú vplyv na dokumentáciu a jej užívanie, rozhoduje objednávateľ.

Miestom odovzdania dokumentácie a prerokovania budú v sídle Objednávateľa, ak sa strany nedohodnú inak.

**Počet vyhotovení dokumentácie**

Dokumentácie budú odovzdané v tlačenej forme, elektronickej forme needitovateľnej (.pdf), elektronickej forme editovateľnej (.doc, .dwg, .dgn, .xls). Dokumentácia v elektronickej forme bude v identickom členení ako dokumentácia v tlačenej forme..

DSP s DRS 6x tlačená 1x USB